**Proiect**

**REGLEMENTĂRI**

**PRIVIND ORGANIZAREA PROCESULUI DE IMPLEMENTARE A EDUCAȚIEI MULTILINGVE ÎN INSTITUȚIILE DE ÎNVĂȚĂMÂNT GENERAL**

**Capitolul I. Fundamentele educației multilingve**

* 1. **Introducere**

Implementarea educației multilingve în instituțiile de învățământ din Republica Moldova reprezintă un pas esențial către un sistem educațional mai incluziv și echitabil, care reflectă diversitatea lingvistică și culturală a elevilor. Această abordare vizează nu doar dezvoltarea competențelor lingvistice ale elevilor, ci și promovarea înțelegerii interculturale, pregătindu-i pentru integrarea activă într-o societate globală în continuă schimbare. În context, educația multilingvă va contribui la formarea unei generații capabile să navigheze și să valorifice diversitatea culturală în toate aspectele vieții sociale și profesionale.

Obiectivele educației multilingve, inclusiv promovarea bilingvismului și multilingvismului funcțional, integrarea elevilor din diverse minorități lingvistice și asigurarea unui acces egal la educație de calitate~~,~~ sunt esențiale pentru crearea unui mediu educațional diversificat și stimulativ. Modelele educaționale adoptate trebuie să fie flexibile și adaptate contextului lingvistic și cultural local, iar selecția și implementarea acestora necesită evaluarea atentă a resurselor disponibile, împreună cu o consultare activă a tuturor părților implicate, inclusiv cadre didactice, părinți și autorități educaționale.

Pentru a garanta succesul implementării educației multilingve~~,~~ este necesar un management eficient al resurselor financiare, umane și educaționale. Suportul instituțional și logistic, colaborările externe și internaționale, dar și implicarea activă a comunității și părinților sunt factori cruciali în sprijinirea acestui demers educațional. Crearea unui cadru normativ clar, susținut de o cooperare largă și de resurse adecvate, va asigura sustenabilitatea și eficiența educației multilingve în școlile din Republica Moldova.

* 1. **Scopul și obiectivele regulamentului**

Scopul principal al prezentului Regulament este stabilirea un cadru normativ clar și coerent pentru implementarea educației multilingve în instituțiile de învățământ general din Republica Moldova. Acesta urmărește ghidarea procesului de organizare, implementare și evaluare a programelor de educație multilingvă~~,~~ prin definirea responsabilităților instituțiilor implicate, a metodologiilor educaționale aplicabile și a procedurilor de monitorizare și evaluare.

*Obiectivele principale ale regulamentului sunt:*

1. Stabilirea unui cadru organizațional clar pentru educația multilingvă, care să asigure o implementare uniformă și de calitate la toate nivelurile educaționale (preșcolar, primar, gimnazial și liceal).
2. Promovarea bilingvismului și multilingvismului funcțional prin adaptarea modelelor educaționale la realitățile lingvistice și culturale ale elevilor.
3. Formarea competențelor lingvistice și interculturale ale elevilor, asigurându-le acestora accesul la o educație de calitate în mai multe limbi.
4. Asigurarea unui sistem integrat de monitorizare, evaluare și planificare a resurselor pentru implementarea educației multilingve, în scopul eficientizării procesului educațional și să permită adaptarea continuă a strategiilor educaționale la nevoile elevilor și la contextul educațional.
	1. **Contextul educațional național și cadrul legislativ**

Contextul educațional în Republica Moldova este marcat de diversitatea lingvistică, iar educația multilingvă joacă un rol esențial în asigurarea unui sistem educațional incluziv și echitabil.

În ultimele decenii, Moldova a înregistrat progrese semnificative în ceea ce privește educația multilingvă, or, diversitatea etnică și lingvistică a populației.

În prezent, educația multilingvă reprezintă o componentă esențială a politicilor educaționale, axându-se pe dezvoltarea competențelor lingvistice ale elevilor în limba română și/sau în limba maternă, inclusiv~~,~~ și în limbile de circulație internațională.

Legislația relevantă în domeniul educației multilingve în Republica Moldova se bazează pe un cadru normativ complet, care reglementează atât diversitatea lingvistică, cât și implementarea educației multilingve în instituțiile de învățământ.

Actele legislative și reglatorii sunt:

* Convenția-cadru pentru protecția minorităților naționale, nr. 94/1995;
* Codul educației al Republicii Moldova nr.152/2014;
* Strategia națională de dezvoltare „Moldova Europeană 2030”, aprobată prin Legea nr. 315/2022);
* Hotărârea Guvernului nr. 868/2014 *privind finanțarea în bază de cost standard per elev a instituțiilor de învățământ primar și secundar (ciclul I și II) din subordinea autorităților publice locale de nivelul al doilea*;
* Programul pentru anii 2022-2025 privind implementarea Strategiei de consolidare a relațiilor interetnice în Republica Moldova pentru anii 2017-2027,aprobată prin Hotărârea Guvernului nr. 1464/2016);
* Competențele-cheie pentru învățarea pe parcursul întregii vieți, Bruxelles, 2018;
* Programul pentru susținerea populației de etnie romă pentru anii 2022-2025,aprobat~~ă~~ prin Hotărârea Guvernului nr. 576/2022;
* Programul național privind învățarea limbii române de către minoritățile naționale, inclusiv populația adultă, pentru anii 2023-2025, aprobat prin Hotărârea Guvernului nr. 115/2023~~;~~ .

**1.4. Principiile educației multilingve**

Educația multilingvă (EML) urmărește dezvoltarea armonioasă a competențelor lingvistice ale elevilor în limbile relevante pentru contextul lor educațional, social și cultural. Implementarea cu succes a EML în școlile din Republica Moldova trebuie să se bazeze pe următoarele principii fundamentale:

**Incluziune și echitate lingvistică**

Toți elevii, indiferent de limba maternă, au dreptul de a învăța într-un mediu care valorizează și susține diversitatea lingvistică. Educația multilingvă asigură acces echitabil la resurse și oportunități pentru dezvoltarea competențelor în limba maternă , limba statului și, după caz, limbi străine (L3).

**Integrarea limbii în procesul educațional**

Limbile nu sunt doar obiecte de studiu, ci și mijloace de învățare a conținutului. Educația multilingvă presupune integrarea limbajului în toate disciplinele prin metode precum CLIL (Content and Language Integrated Learning), favorizând dezvoltarea simultană a limbii și a cunoștințelor.

**Interdependența competențelor lingvistice**

Dezvoltarea unei limbi sprijină învățarea altora. EML valorifică transferul cognitiv și lingvistic între limbi, construind pe baza cunoștințelor anterioare ale elevilor.

**Adaptarea la nevoile și contextul elevului**

Educația multilingvă este centrată pe elev și ține cont de specificul său lingvistic, cultural și cognitiv. Planificarea didactică, metodele de predare și evaluarea sunt adaptate nevoilor individuale și profilului lingvistic al fiecărui elev.

**Formare continuă și dezvoltare profesională**

Cadrele didactice sunt formate în mod sistematic pentru a aplica metode multilingve, a integra limbile în curriculum și a utiliza strategii didactice moderne, în conformitate cu principiile EML. Succesul programului depinde de calitatea și motivația echipei educaționale.

**Evaluare formativă și reflexivă**

Evaluarea în cadrul EML este continuă, incluzivă și orientată spre progres. Ea vizează nu doar cunoștințele lingvistice, ci și competențele interculturale și capacitatea de a învăța în contexte multilingve. Autoevaluarea și feedback-ul constructiv sunt instrumente esențiale în procesul educațional.

**Implicarea comunității și parteneriat educațional**

Educația multilingvă presupune colaborare între școală, familie și comunitate. Parteneriatele sprijină integrarea socială, promovarea limbilor minoritare și menținerea identității culturale în cadrul unui proces educațional unitar și incluziv.

**Sustenabilitate și orientare strategică**

EML este integrată în viziunea și strategiile instituției educaționale. Aceasta presupune planificare pe termen lung, resurse dedicate, monitorizare și evaluare constantă pentru a asigura durabilitatea și calitatea programului.

* 1. **Modelele de educație multilingvă**

Educația multilingvă include diverse modele care facilitează învățarea și utilizarea a două sau mai multe limbi într-un cadru educațional. Fiecare model are scopuri și metodologii adaptate contextului lingvistic și cultural al elevilor, contribuind la dezvoltarea competențelor lingvistice și interculturale într-un mediu educațional diversificat.

Modelele variază în funcție de structura și obiectivele educaționale, iar implementarea lor permite adaptarea procesului educațional la nevoile specifice ale elevilor din diverse comunități lingvistice, promovând în același timp integrarea acestora în societatea multilingvă și multiculturală, după cum urmează.

* **Modelul bilingv**

Acesta presupune predarea în două limbi, de obicei limba oficială a țării și limba maternă a elevilor, având ca scop dezvoltarea competențelor lingvistice în ambele limbi. Este un model frecvent utilizat în școlile cu elevi din minorități etnice, în care elevii învață în limba lor maternă și în limba oficială a statului, sprijinind integrarea lor în societatea mai largă.

* **Modelul multilingv**

Acest model implică învățarea a trei limbi: limba oficială a țării, limba maternă și o limbă de instruire. Scopul este de a dezvolta abilități lingvistice avansate, pregătind elevii să comunice eficient într-un context globalizat.

* **Modelul de imersiune deplină**

Acest model presupune utilizarea a două sau mai multe limbi în educație. Limba românăeste limba de predare a disciplinelor școlare, iar limba rusă și limba minorităților sunt limbi de educație, studiate separat ca discipline școlare. Astfel, elevii sunt expuși activ la limba română pentru învățarea disciplinelor școlare, iar limba rusă și limba maternă a minorităților sunt învățate ca limbi adiționale, contribuind la dezvoltarea competențelor lingvistice și interculturale ale acestora.

**Capitolul II.** **Organizarea procesului de implementare a educației multilingve**

**2.1. Evaluarea contextului lingvistic și cultural**

Fiecare instituție de învățământ trebuie să efectueze o evaluare detaliată a caracteristicilor lingvistice și culturale ale elevilor. Aceasta include analiza limbilor vorbite de elevi în familie și comunitate, precum și nivelul de competență lingvistică al acestora. În funcție de aceste date, se vor selecta modelele educaționale cele mai potrivite, adaptate nevoilor specifice ale elevilor, cu ulterioara implementare graduală a procesului (echipa de implementare, resurse educaționale, resurse umane, Planul-cadru individual de învățământ etc.).

**2.2. Etapele de organizare**

**Pasul 1**

Constituirea echipei responsabile pentru implementarea educației multilingve, constituită din cadre manageriale, cadre didactice și specialiști în educație lingvistică, care va coordona activitățile necesare, inclusiv realizarea formării continue a cadrelor didactice și gestionarea resurselor educaționale

**Pasul 2**

1. Analizarea resurselor educaționale disponibile, inclusiv manualele, platformele educaționale, echipamentele TIC și infrastructura disponibilă;
2. Evaluarea resurselor umane (cadre didactice și specialiști cu competențe relevante în domeniul lingvistic și intercultural) pentru implementarea educației multilingve;
3. Identificarea necesităților suplimentare și căutarea soluțiilor pentru suplinirea eventualelor lacune prin parteneriate cu autoritățile locale, organizațiile internaționale sau sectorul privat.

**Pasul 3**

1. Selectarea modelului educațional
2. Elaborarea Planului-cadru individual de învățământ (în continuare PCI)

*Planul va include:*

* Obiectivele educaționale pentru fiecare limbă de predare.
* Selecția disciplinelor ce vor fi predate în mai multe limbi.
* Detalierea numărului de ore alocate fiecărei discipline și limbi.
* Metodele de predare - învățare - evaluare a progresului elevilor în fiecare limbă de instruire.

**Pasul 4**

1. Consultarea cadrelor didactice, părinților și autorităților educaționale locale înainte de depunerea Planului-cadru individual pentru aprobare
2. Colectarea feedback-ului pentru a asigura adaptabilitatea planului la nevoile comunității educaționale, garantând astfel relevanța și eficiența implementării educației multilingve.
3. Emiterea deciziei consiliului profesoral prind aprobarea PCI
4. Coordonarea PCI cu organul local de specialitate din domeniul învățământului
5. Depunerea la Ministerul Educație și Cercetării a pachetului de acte pentru aprobarea implementării educației multilingve (Anexa 1)
6. Evaluarea dosarului depus (Anexa 2)
7. Emiterea deciziei de aprobare a PCI de către MEC

**Notă:** Înainte de elaborarea și depunerea Planului-cadru individual, instituțiile de învățământ sunt încurajate să utilizeze grila de autoevaluare, descrise în Anexa 2, care reflectă nivelul de pregătire pentru aderarea la educația multilingvă. Aceasta permite o analiză realistă și planificată a punctelor tari și a domeniilor ce necesită îmbunătățiri. Scorul maxim este de 100 de puncte, structurat în trei standarde principale. Nu există criterii eliminatorii, însă fiecare domeniu poate indica necesitatea de îmbunătățiri specifice.

Instrumentele de evaluare instituțională și de raportare periodică va viza:

* *Standard I*. Viziune strategică și angajament
* *Standard II*. Capacitate didactică și curriculară
* *Standard III*. Resurse și infrastructură

**2.3. Evaluarea și aprobarea Planului – cadru individual**

Procesul de evaluare și aprobare a Planului-cadru individual constituie o etapă esențială în asigurarea calității implementării programelor de educație multilingvă în instituțiile de învățământ. Această procedură permite verificarea alinierii planificării instituționale la politicile educaționale naționale și la standardele de calitate stabilite de Ministerul Educației și Cercetării.

Evaluarea se realizează pe baza unei grile standardizate, care reflectă trei dimensiuni-cheie: viziunea strategică și angajamentul instituțional, capacitatea didactică și curriculară, precum și resursele și infrastructura disponibile. Fiecare componentă este analizată prin indicatori clari, cuantificabili, care permit determinarea nivelului de pregătire al instituției: minim acceptabil, funcțional sau avansat.

În cadrul procesului de aprobare, se examinează dacă Planul-cadru individual:

* include obiective clare privind educația multilingvă;
* reflectă o planificare coerentă și realistă a activităților în funcție de specificul lingvistic al elevilor;
* integrează în mod eficient L1 și L2 în cadrul disciplinelor;
* prevede utilizarea unor metode didactice adaptate contextului multilingv;
* asigură accesul la materiale didactice adecvate și resurse educaționale în limbile țintă.

În paralel, se evaluează angajamentul conducerii instituției, disponibilitatea resurselor umane formate în metodele EML/CLIL și gradul de implicare al comunității școlare.

Aprobarea Planului-cadru individual este urmată de o etapă de monitorizare a implementării, cu scopul de a identifica punctual dificultățile apărute și de a ajusta intervențiile educaționale. Ministerul va colecta date privind aplicarea practică a planului, inclusiv prin implicarea cadrelor didactice, a părinților și a partenerilor locali, pentru a asigura un proces continuu de învățare organizațională și adaptare.

Instituțiile care obțin un nivel funcțional sau avansat în evaluare vor beneficia de autonomie sporită și sprijin orientat spre consolidare, în timp ce cele aflate la un nivel minim acceptabil vor primi asistență direcționată, formări suplimentare și recomandări concrete de remediere și optimizare.

**Capitolul III Resurse pentru educația multilingvă**

**3.1. Resurse financiare și mecanisme de finanțare**

Resursele și finanțarea pentru educația multilingvă sunt esențiale pentru succesul implementării acesteia. Bugetul de stat asigură fondurile necesare pentru formarea cadrelor didactice, achiziționarea de materiale și echipamente, precum și organizarea activităților extrașcolare, iar finanțarea este reglementată prin Hotărârea Guvernului nr. 868/2014, care stabilește costul standard per elev pentru instituțiile de învățământ primar și secundar.

Autoritățile publice locale pot aloca fonduri suplimentare, în special în regiunile cu populație multilingvă, pentru infrastructura școlară și formarea cadrelor didactice, susținând și activitățile educaționale complementare.

Educația multilingvă beneficiază, de asemenea, de finanțare prin granturi și proiecte internaționale din partea organizațiilor precum Uniunea Europeană, ONU sau UNESCO, care pot cofinanța proiecte educaționale inovative. Sectorul privat poate sprijini acest domeniu prin sponsorizări, donații sau parteneriate public-private, contribuind cu echipamente și soluții tehnologice pentru învățământul multilingv. De asemenea, instituțiile de învățământ trebuie să implementeze un management financiar eficient, realizând planuri detaliate pentru alocarea fondurilor, iar autoritățile locale colaborează cu școlile pentru a asigura gestionarea și monitorizarea resurselor.

**3.2. Suportul autorităților publice locale**

Autoritățile publice locale joacă un rol esențial în furnizarea resurselor necesare implementării educației multilingve, având un impact semnificativ asupra infrastructurii educaționale și a suportului comunitar. Acestea colaborează cu instituțiile de învățământ și fondatorii acestora pentru a asigura dotările necesare, cum ar fi spațiile adecvate pentru predare, echipamente IT moderne, manuale în mai multe limbi, platforme educaționale online și acces la internet. De asemenea, autoritățile publice locale pot sprijini activitățile extrașcolare și integrarea educației multilingve în viața comunității.

Succesul educației multilingve depinde în mare măsură de pregătirea cadrelor didactice, care sunt calificate pentru a preda în mai multe limbi și a aplica metodologii didactice specifice. Instituțiile de învățământ asigură formarea continuă a cadrelor didactice, iar Ministerul Educației și Cercetării, împreună cu instituțiile de învățământ superior și cele de formare profesională, oferă programe de dezvoltare profesională necesare pentru implementarea eficientă a educației multilingve.

**3.3. Parteneriate și colaborări**

Parteneriatele educaționale și comunitare sunt fundamentale pentru implementarea educației multilingve, oferind resurse suplimentare și sprijin diversificat. Colaborarea între școli, organizații comunitare, autorități publice și actori locali contribuie la sustenabilitatea acestui proces. Școlile pot încheia parteneriate pentru a împărtăși bune practici și resurse educaționale, organizând proiecte comune și schimburi de profesori și elevi. Organizațiile nonguvernamentale pot sprijini educația multilingvă prin activități educaționale și formarea părinților și cadrelor didactice, promovând un mediu intercultural. Mediul de afaceri poate sprijini educația multilingvă prin resurse financiare și echipamente, contribuind la dezvoltarea competențelor lingvistice.

Colaborările cu organizații internaționale, precum UNESCO, Consiliul Europei, sau Comisia Europeană etc., aduc beneficii prin proiecte educaționale comune, schimburi de profesori și elevi, formarea cadrelor didactice și furnizarea de resurse educaționale digitale. Proiectele educaționale transfrontaliere îmbunătățesc accesul elevilor la educația multilingvă și susțin integrarea interculturală. Colaborarea cu organizațiile internaționale facilitează accesul la finanțare și resurse educaționale, sprijinind implementarea unor soluții inovative. Participarea în rețele internaționale permite schimbul de informații și bune practici în domeniul educației multilingve.

**Capitolul IV Responsabilități instituționale și rolurile actorilor implicați**

Implementarea educației multilingve presupune implicarea unui ansamblu de actori educaționali, fiecare având responsabilități clar definite pentru a asigura succesul acestui proces. Aceste responsabilități sunt distribuite între, instituțiile de învățământ, autoritățile publice locale, precum și comunitatea, partenerii educaționali, în funcție de rolul pe care îl joacă fiecare în cadrul sistemului educațional.

**4.1. Responsabilitățile instituțiilor de învățământ**

Instituțiile de învățământ, în special directorii și cadrele didactice, joacă un rol esențial în implementarea și dezvoltarea educației multilingve la nivel local, având responsabilități cheie. Acestea sunt responsabile de aplicarea modelelor educaționale multilingve, alegerea și integrarea limbilor de instruire în activitățile educaționale, inclusiv în predarea disciplinelor non-lingvistice, în funcție de contextul local și de nevoile elevilor. De asemenea, instituțiile asigură formarea continuă a cadrelor didactice, promovând competențele lingvistice și abilitățile pedagogice necesare pentru predarea în mai multe limbi, într-un mediu educațional intercultural. Monitorizarea progresului elevilor în domeniul lingvistic, academic și intercultural reprezintă o altă responsabilitate importantă, incluzând evaluarea continuă a competențelor lingvistice și ajustarea strategiilor educaționale. În plus, instituțiile colaborează eficient cu părinții și comunitatea, implicându-i activ în procesul educațional pentru a sprijini succesul educației multilingve.

**4.2. Rolul autoritățile publice locale (fondatorii)**

Autoritățile publice locale susțin instituțiile de învățământ prin alocarea resurselor financiare necesare și facilitarea accesului la infrastructura corespunzătoare pentru implementarea educației multilingve. De asemenea, acestea promovează beneficiile educației multilingve în rândul părinților și al comunității, obținând astfel sprijinul necesar pentru implementarea programelor educaționale. Autoritățile locale monitorizează implementarea educației multilingve la nivelul instituțiilor din subordine și raportează periodic Ministerului Educației și Cercetării privind progresul realizat și utilizarea resurselor.

**4.3. Implicarea comunității și partenerilor educaționali**

Succesul educației multilingve depinde de implicarea activă a părinților și a comunității locale. Părinții joacă un rol crucial în sprijinirea elevilor, iar comunitatea contribuie semnificativ la crearea unui mediu educațional favorabil. Colaborarea între școli, părinți și comunitate garantează implementarea eficientă a educației multilingve. Instituțiile de învățământ trebuie să informeze părinții despre beneficiile educației multilingve, organizând sesiuni informative și ateliere educaționale. Părinții pot participa la activități extracurriculare, precum evenimente culturale și ateliere de limbi, și pot contribui la dezvoltarea resurselor educaționale prin traducerea materialelor sau sprijinirea cadrelor didactice. De asemenea, autoritățile locale sprijină educația multilingvă prin facilitarea accesului la resurse educaționale suplimentare, organizarea de formări pentru cadrele didactice și susținerea parteneriatelor locale, promovând diversitatea culturală și lingvistică în cadrul dezvoltării regionale.

**Capitolul V Monitorizare și evaluare**

Monitorizarea și evaluarea continuă sunt esențiale pentru asigurarea calității implementării educației multilingve și pentru ajustarea strategiilor educaționale pe măsură ce sunt identificate provocări sau bune practici. Procesul de monitorizare trebuie să fie structurat și să implice toți actorii educaționali, de la instituțiile de învățământ la autoritățile publice locale.

**Mecanisme interne de monitorizare**

Evaluarea și monitorizarea internă a implementării Planurilor-cadru individuale de învățământ reprezintă o componentă esențială pentru îmbunătățirea continuă a educației multilingve. Fiecare instituție de învățământ va institui un sistem intern de urmărire a implementării planului aprobat, care va include:

* evaluări periodice ale progresului elevilor în învățarea limbilor vizate (română, maternă, străină);
* colectarea de feedback din partea cadrelor didactice, părinților și elevilor;
* analiza rezultatelor academice în raport cu obiectivele stabilite.

Aceste măsuri vor permite identificarea timpurie a dificultăților și aplicarea promptă a intervențiilor necesare pentru corectarea acestora.

**2. Monitorizare la nivel național**

Ministerul Educației și Cercetării va coordona procesul de evaluare și monitorizare la nivel național, pentru a asigura aplicarea coerentă și eficientă a programelor multilingve. Activitățile vor include:

* analiza ritmică a procesului de aprobare a Planurilor-cadru individuale;
* identificarea eventualelor întârzieri sau disfuncționalități administrative;
* evaluări tematice ale implementării programelor în instituțiile de învățământ, cu accent pe calitatea predării, resursele utilizate și performanța elevilor;
* colectarea sistematică a feedback-ului din partea actorilor educaționali, inclusiv autorități locale, cadre didactice, elevi și părinți.

În baza rezultatelor, Ministerul va elabora recomandări, va organiza formări și va ajusta politicile și resursele curriculare pentru a sprijini eficiența implementării.

**3. Criterii de succes și indicatori de performanță**

**Criterii de succes**

* **Dezvoltarea competențelor lingvistice**: Progresul elevilor în dobândirea competențelor lingvistice în cele trei limbi de instruire, în conformitate cu CECRL.
* **Integrarea educațională și socială**: Nivelul de incluziune a elevilor din comunitățile minoritare, atât în plan educațional, cât și socio-cultural.
* **Calitatea predării**: Gradul de aplicare a metodologiilor adecvate și satisfacția cadrelor didactice și a elevilor cu privire la procesul educațional.
* **Implicarea părinților și comunității**: Sprijinul oferit de familii și comunitate reflectat în implicarea activă și în percepția pozitivă asupra educației multilingve.

**Indicatori de performanță**

* **Procentul elevilor care ating niveluri CECRL**: Măsurarea competențelor lingvistice obținute conform standardelor naționale și europene.
* **Rata de promovabilitate**: Progresul școlar în cadrul disciplinelor predate multilingv.
* **Numărul cadrelor didactice certificate**: Personal didactic format în metode specifice educației multilingve.
* **Gradul de acoperire cu resurse educaționale**: Disponibilitatea și utilizarea resurselor didactice în limbile țintă (manuale, platforme digitale, echipamente TIC).

**Capitolul VI Dispoziții finale**

Prezentul Regulament va intra în vigoare la data aprobări ordinului Ministerului Educației și Cercetării. Prevederile regulamentului se vor aplica începând cu anul de studii 2025–2026, pentru instituțiile care optează pentru implementarea educației multilingve conform modelelor aprobate.

Ministerul Educației și Cercetării va revizui și actualiza acest Regulament ori de câte ori va fi necesar, ținând cont de evoluțiile politicilor educaționale, de rezultatele monitorizării și de propunerile formulate de instituțiile de învățământ și de alți actori implicați în implementarea educației multilingve.

**Pentru asigurarea unei aplicări coerente și eficiente, Regulamentul este însoțit de următoarele anexe:**

* Anexa 1. Conținutul dosarului de aplicare a PCI
* Anexa 2. Criteriile de evaluare a dosarului
* Anexa 3. Chestionar pentru părinți
* Anexa 4. Grilă de evaluare a resurselor disponibile
* Anexa 5. Model de Ordin de aprobare
* Anexa 6. Exemplu de plan de implementare
* Anexa 7. Model cerere de înscriere în program
* Anexa 8. Calendar orientativ pentru implementare

Aceste documente constituie parte integrantă a prezentului Regulament și oferă suport metodologic și operațional pentru toate etapele procesului de implementare a educației multilingve în instituțiile de învățământ.

**Anexa 1**

**Conținutul dosarului**

Instituțiile de învățământ vor depune dosarul complet, care va include:

* Planul – cadru individual de învățământ, detaliind modelele de educație multilingvă selectate, obiectivele educaționale și resursele necesare;
* Documentele justificative (deciziile Consiliului profesoral, sprijinul comunității, aprobările Organului local de specialitate în domeniul învățământului);
* Proiectul de implementare a planului, care va include bugetul estimativ și estimarea resurselor financiare necesare.

**Anexa 2**

**Criteriile de evaluare a dosarului**

După primirea dosarului, Ministerul Educației și Cercetării va efectua o evaluare detaliată a acestuia, având în vedere următoarele:

**Standardul I: Viziune strategică și angajament (max. 30 puncte)**

|  |  |  |  |  |
| --- | --- | --- | --- | --- |
| **Indicatori de performanță** | **Foarte bine (4)** | **Bine (3)** | **Satisfăcător (2)** | **Insuficient (1)** |
| *Existența unei misiuni și viziuni care includ obiective EML* | Misiunea și viziunea includ clar obiective EML, sunt actualizate și reflectate în toate documentele instituționale. | Misiunea și viziunea includ obiective EML, dar fără detalii extinse sau aplicabilitate în toate domeniile. | Obiectivele EML sunt menționate vag sau în documente neoficiale. | Nu există referințe explicite la EML în misiunea sau viziunea instituției. |
| *Planuri anuale/strategice care reflectă priorități EML* | Planurile includ acțiuni clare EML, termene, responsabilități și sunt corelate cu viziunea instituției. | Planurile includ priorități EML, dar acțiunile sunt generale sau parțial aplicabile. | Există mențiuni EML fără detalii privind acțiuni concrete. | Planurile nu conțin nicio referință la EML. |
| *Deschiderea conducerii față de educația multilingvă* | Conducerea susține activ EML, implică echipa, alocă resurse și promovează inițiative multilingve. | Conducerea este favorabilă EML, dar susținerea este mai degrabă pasivă. | Deschiderea conducerii este ocazională și nu influențează clar implementarea EML. | Conducerea nu manifestă interes pentru EML sau nu o sprijină deloc. |

**Standardul II: Capacitate didactică și curriculară (max. 40 puncte)**

|  |  |  |  |  |
| --- | --- | --- | --- | --- |
| **Indicatori de performanță** | **Foarte bine (4)** | **Bine (3)** | **Satisfăcător (2)** | **Insuficient (1)** |
| *Pregătirea cadrelor didactice pentru predarea multilingvă* | Toate cadrele didactice implicate au urmat formări CLIL/EML și dețin competențe lingvistice relevante. | Majoritatea profesorilor au fost formați și aplică metode EML în practică. | Există un număr redus de cadre formate sau pregătirea este superficială. | Cadrele didactice nu sunt formate pentru EML, iar competențele lingvistice sunt deficitare. |
| *Existența unui curriculum care integrează L1 și L2* | Curriculumul este adaptat și promovează integrarea coerentă a L1 și L2 în discipline. | Curriculumul include elemente de integrare lingvistică, dar implementarea este parțială. | Existența unor încercări izolate de integrare, fără abordare sistemică. | Curriculumul nu conține referințe la integrarea L1 și L2. |
| *Aplicarea metodelor didactice adaptate diversității lingvistice* | Metodele sunt interactive, incluzive și aplicate sistematic în activitatea didactică. | Metodele sunt folosite frecvent, dar nu sunt adaptate în toate cazurile. | Există metode tradiționale cu puține abordări diferențiate. | Nu se aplică metode adaptate diversității lingvistice. |
| *Implementarea și monitorizarea planificării EML* | Planificarea este coerentă, se aplică consecvent, iar monitorizarea este sistematică. | Planificarea EML este clară, dar monitorizarea este sporadică. | Planificarea este fragmentată, iar monitorizarea lipsește. | Nu există planificare EML sau monitorizare a acesteia. |

**Standardul III: Resurse și infrastructură (max. 30 puncte)**

|  |  |  |  |  |
| --- | --- | --- | --- | --- |
| **Indicatori de performanță** | **Foarte bine (4)** | **Bine (3)** | **Satisfăcător (2)** | **Insuficient (1)** |
| *Accesul la materiale didactice în limbile țintă* | Materialele sunt variate, actualizate și disponibile pentru toate clasele și disciplinele EML. | Materialele acoperă majoritatea claselor și disciplinelor, dar unele sunt învechite sau insuficiente. | Există materiale limitate, iar accesul este neuniform. | Lipsa aproape totală a materialelor în limbile țintă. |
| *Condiții logistice (spațiu, orar, dotări)* | Spațiile sunt adecvate, orarul este flexibil și dotările tehnologice susțin eficient EML. | Există condiții satisfăcătoare, dar cu unele deficiențe logistice. | Spațiile și dotările sunt limitate, afectând calitatea implementării. | Condițiile logistice nu permit desfășurarea eficientă a EML. |
| *Implicarea părinților și comunității* | Există parteneriate active, proiecte comune și un sprijin cultural constant din partea părinților și comunității. | Comunitatea este informată și implicată ocazional în proiecte EML. | Participarea părinților și comunității este sporadică sau formală. | Nu există implicare sau sprijin din partea comunității. |

**Grilă de evaluare pentru aderarea la programele de educație multilingvă**

Distribuția punctajului pe categorii

|  |  |  |
| --- | --- | --- |
| **Standarde** | **Număr de indicatori** | **Punctaj maxim** |
| I. Viziune strategică și angajament | 3 | 30 |
| II. Capacitate didactică și curriculară | 4 | 40 |
| III. Resurse și infrastructură | 3 | 30 |
| **Total:**  | **10 indicatori** | **100 puncte** |

* 1. *Viziune strategică și angajament (max. 30 puncte)*
* Existența unei misiuni și viziuni care includ obiective EML
*Criterii:* Claritate, aliniere la politicile naționale, integrare în documentele instituției
* Planuri anuale/strategice care reflectă priorități EML
*Criterii:* Coerență între planuri, obiective și activități EML
* Deschiderea conducerii față de educația multilingvă
*Criterii:* Implicare, sprijin managerial, angajament institutional
	1. *Capacitate didactică și curriculară (max. 40 puncte)*
* Pregătirea cadrelor didactice pentru predarea multilingvă
*Criterii:* Formare în CLIL, metodologii EML, competențe lingvistice
* Existența unui curriculum care integrează L1 și L2

*Criterii:* Adaptare curriculară, integrarea limbii în discipline

* Aplicarea metodelor didactice adaptate diversității lingvistice

*Criterii:* Activități interactive, instruire diferențiată

* Implementarea și monitorizarea planificării EML

*Criterii:* Coerență, aplicare practică, revizuire periodică

* 1. *Resurse și infrastructură (max. 30 puncte)*
* Accesul la materiale didactice în limbile țintă

*Criterii: Manuale, fișe, platforme digitale*

* Condiții logistice (spațiu, orar, dotări)

*Criterii: Spații didactice, acces la tehnologie*

* Implicarea părinților și comunității

*Criterii: Informare, participare la proiecte, sprijin cultural și lingvistic*

**Interpretarea punctajului**

|  |  |  |
| --- | --- | --- |
| **Scor total obținut** | **Nivel de pregătire** | **Descriere** |
| *0 – 49 puncte* | Minim acceptabil | Necesită îmbunătățiri majore în majoritatea domeniilor. Implementarea EML este posibilă doar cu suport extern și plan de remediere. |
| *50 – 79 puncte* | Nivel funcțional | Potențial bun pentru implementare. Sunt necesare ajustări punctuale în unele domenii strategice și operaționale. |
| *80 – 100 puncte* | Nivel avansat | Pregătire solidă pentru implementare calitativă și sustenabilă. Instituția demonstrează angajament și capacitate sistemică. |

**Notă: Evaluarea suplimentară a dosarului**

După caz, Ministerul Educației și Cercetării va evalua și documentele suplimentare anexate dosarului, inclusiv rezultatele consultărilor cu cadrele didactice și părinții, pentru a asigura transparența și implicarea comunității educaționale în procesul decizional.

**Feedback și revizuiri**

În cazul în care dosarul nu îndeplinește toate cerințele, Ministerul Educației și Cercetării va solicita revizuirea acestuia, iar instituția de învățământ va trebui să facă modificările necesare și să depună din nou documentele corectate. De asemenea, Ministerul Educației și Cercetării poate oferi feedback pentru îmbunătățirea planului, inclusiv sugestii privind resursele suplimentare sau ajustările metodologice necesare.

 **Anexa 3**

# ***Chestionar pentru părinți privind implementarea educației multilingve în cadrul instituției de învățământ***

 **Stimat(ă) părinte,**

Instituția noastră de învățământ planifică să implementeze educația multilingvă care să reflecte nevoile și specificul comunității. Vă rugăm să completați acest chestionar pentru a ne ajuta să înțelegem mai bine opiniile și necesitățile dvs. Participarea este benevolă, iar informațiile colectate vor fi utilizate strict în scop educațional.

## **Date despre copil:**

Nume (opțional): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Clasa: \_\_\_\_\_\_\_\_\_\_\_

Limba maternă a copilului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **1. Limbile vorbite acasă:**

*1.1. Ce limbă/limbi se vorbesc cel mai des acasă?*

☐ Rusă
☐ Ucraineană
☐ Găgăuză
☐ Bulgară
☐ Altă limbă: \_\_\_\_\_\_\_\_\_\_\_\_\_\_\_

*1.2. Cu cine comunică copilul în alte limbi decât româna?*

☐ Cu membrii familiei
☐ Cu vecinii/comunitatea
☐ Cu prietenii
☐ Nu comunică în alte limbi

## **2. Opinii privind educația multilingvă:**

*2.1. Cât de important credeți că este ca un copil să învețe în mai multe limbi?*

☐ Foarte important
☐ Important
☐ Mai puțin important
☐ Nu este important

*2.2. Ați dori ca fiul/fiica dvs. să învețe în:*

☐ Limba română
☐ Limba maternă
☐ O combinație (vă rugăm să specificați): \_\_\_\_\_\_\_\_\_\_\_\_\_\_

*2.3. Ce avantaje credeți că aduce educația multilingvă? (puteți bifa mai multe opțiuni)*

☐ Îmbunătățirea capacității de învățare și gândire
☐ Oportunități educaționale/profesionale: copilul ca avea mai multe șanse de a găsi un loc de muncă
☐ Păstrarea identității culturale, limbii și tradițiilor familiei
☐ Comunicarea mai ușoară cu mai multe persoane în comunitate
☐ Alt răspuns: \_\_\_\_\_\_\_\_\_\_\_\_\_\_\_\_\_\_\_\_\_\_\_

*2.4. Există anumite temeri sau dificultăți pe care le anticipați în legătură cu educația multilingvă?*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **3. Participare și sprijin:**

*3.1. Doriți să participați la o ședință de informare privind educația multilingvă?*

☐ Da

☐ Nu

*3.2. Ați fi de acord ca fiul/fiica dvs. să participe la un program de educație multilingvă?*

☐ Da
☐ Nu
☐ Nu sunt sigur(ă) – aș dori mai multe informații

*3.3. Alte comentarii sau sugestii:*
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data completării: \_\_\_\_\_\_\_\_\_\_\_\_\_\_

Semnătura (opțional): \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anexa 4**

Grilă de evaluare a resurselor disponibile la nivelul instituției de învățământ general, necesare pentru implementarea modelelor de educație multilingvă.

|  |  |  |  |  |
| --- | --- | --- | --- | --- |
| **Domeniu de analiză** | **Element evaluat** | **Situația actuală (descriere / date)** | **Nevoi identificate** | **Observații / Recomandări** |
| Resurse umane | Număr de cadre didactice | Exemplu: 3 cadre didactice | Lipsă de cadre cu competențe lingvistice B1 în limba X | Necesită formare profesională suplimentară |
| Resurse umane | Cadre didactice cu atestat B1 (CECRL) în limbi relevante | Exemplu: 4 în limba română, 1 în limba Gagauză | Minim 3 suplimentari pentru predare bilingvă | Formare continuă recomandată |
| Materiale didactice | Manuale existente pentru discipline bilingve | Doar pentru clasele I-II | Lipsă pentru clasele III-IV | Necesară dezvoltare / achiziție |
| Materiale didactice | Ghiduri metodologice | 2 ghiduri disponibile | Actualizare necesară pentru noile modele | Se poate colabora cu MEC |
| Materiale didactice | Resurse educaționale digitale | Limitate (platforme naționale) | Necesitate de extindere cu conținut multilingv | Investiții în resurse deschise |
| Infrastructură | Calculatoare funcționale | 12 unități | Lipsă în două clase | Achiziții necesare |
| Infrastructură | Table interactive | 1 tablă interactivă | Cel puțin 3 necesare pentru predare integrată | Propunere investiție din buget local |
| Infrastructură | Conectivitate la internet | Stabilă în majoritatea claselor | Instabilitate în 2 săli | Solicitare suport tehnic |
| Estimare bugetară | Costuri de formare profesională | Estimat: 15 000 MDL | — | Sursă posibilă: proiecte MEC/parteneri |
| Estimare bugetară | Costuri pentru materiale didactice | Estimat: 10 000 MDL | — | Poate fi planificat în bugetul anual |
| Estimare bugetară | Costuri infrastructură (TIC, mobilier etc.) | Estimat: 45 000 MDL | — | Posibil parteneriat cu APL sau donatori |

**Anexa 5**

**Model Ordin pentru aprobarea modelului de educație multilingvă:**

**Ordin nr. \_\_\_ din \_\_\_\_\_\_\_\_\_\_\_\_\_\_**Privind aprobarea modelului de educație multilingvă în instituția \_\_\_\_\_\_\_\_\_\_\_\_\_\_

În baza consultărilor efectuate cu părțile interesate și a hotărârii Consiliului profesoral,

**ORDON**:
1. Se aprobă modelul de educație multilingvă \_\_\_\_\_\_\_\_\_\_\_\_\_\_, care va fi aplicat în instituția \_\_\_\_\_\_\_\_\_\_\_\_\_\_.
2. Responsabilitatea implementării modelului revine administrației instituției de învățământ.
3. Prezentul ordin intră în vigoare la data semnării.

Director, \_\_\_\_\_\_\_\_\_\_\_\_\_\_
Data, Semnătura

**Anexa 6**

**Secvență din Planul pentru implementarea Planului individual de învățământ (exemplu orientativ)**

**1. Date generale ale instituției**

* Denumirea instituției: .........................................................
* Localitatea: .........................................................
* Nivelul de învățământ: *(preșcolar, primar / gimnazial / liceal)*
* Număr de clase: ....................................
* Număr de elevi estimat, pe trepte de învățământ .......................
* Directorul instituției: .........................................................
* Persoana responsabilă de coordonarea programului de educație multilingvă:

## **Resurse umane**

|  |  |  |  |  |
| --- | --- | --- | --- | --- |
| **Nr. crt.** | **Obiective specifice** | **Activități / acțiuni** | **Termeni de realizare** | **Indicatori de performanță** |
| 1. | Asigurarea cadrelor didactice competente în limba de predare | Identificarea și repartizarea cadrelor didactice cu competențe lingvistice B1+ | august2025 | 100% din cadrele repartizate au nivelul lingvistic necesar |
| 2. | Consolidarea capacității manageriale pentru implementarea educației multilingve | Participarea directorului și echipei manageriale la instruiri în domeniul educației multilingve | octombrie 2025 | Echipa managerială participă la cel puțin 2 sesiuni de formare în domeniul educației multilingve |

## **Resurse didactice**

|  |  |  |  |  |
| --- | --- | --- | --- | --- |
| **Nr. crt.** | **Obiective specifice** | **Activități / acțiuni** | **Termeni de realizare** | **Indicatori de performanță** |
| 1. | Asigurarea materialelor curriculare în limba de stat și limba minorităților naționale | Selectarea și procurarea materialelor didactice disponibile | decembrie 2025 | 80% din discipline au materiale adaptate bilingv/multilingv |

**Baza materială**

|  |  |  |  |  |
| --- | --- | --- | --- | --- |
| **Nr. crt.** | **Obiective specifice** | **Activități / acțiuni** | **Termeni de realizare** | **Indicatori de performanță** |
| 1 | Dotarea claselor cu echipamente necesare pentru predarea multilingvă | Asigurarea cu table interactive, laptopuri, imprimante, etc. | ianuarie 2026 | 100% din clasele participante dotate conform cerințelor |
| 2 | Accesul la resurse digitale în limbi relevante | Crearea unui fond digital cu resurse didactice în limba de stat și maternă | februarie 2026 | 1 platformă/Google Drive cu resurse creat și accesibil profesorilor |

## **Resurse financiare**

|  |  |  |  |  |
| --- | --- | --- | --- | --- |
| **Nr. crt.** | **Obiective specifice** | **Activități / acțiuni** | **Termeni de realizare** | **Indicatori de performanță** |
| 1 | Planificarea bugetară pentru implementarea programului de educație multilingvă | Elaborarea unui buget estimativ pentru anul școlar curent | iulie 2025 | Bugetul este aprobat de consiliul de administrație |
| 2 | Accesarea surselor suplimentare de finanțare | Solicitarea sprijinului din partea autorităților/partenerilor | decembrie 2025 | 1 proiect de finanțare externă depus |

**2. Planul a fost elaborat și aprobat de:**

* **Directorul instituției:** .........................................................
* **Reprezentant al Consiliului Profesoral:** .........................................................
* **Reprezentant al părinților:** .........................................................

**Data aprobării:** .......................

**Anexa 7**

**Cerere de înscriere în Programul de educație multilingvă**

Subsemnatul(a),\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,(părintele/reprezentantul legal al elevului / elev) cu domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (stradă, nr., localitate, raion) telefon de contact \_\_\_\_\_\_\_\_\_\_\_\_\_\_\_\_\_\_\_\_\_\_, e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de părinte/reprezentant legal al elevului:
Numele și prenumele elevului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Clasa: \_\_\_\_\_\_\_

Instituția de învățământ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prin prezenta, solicit înscrierea elevului în Programul de educație multilingvă, organizat în cadrul instituției de învățământ sus-menționate, începând cu anul de studii \_\_\_\_\_\_\_\_\_.

 Declar că am fost informat(ă) cu privire la specificul programului, obiectivele acestuia, precum și cu privire la drepturile și obligațiile care decurg din participarea în cadrul acestui program.

Data: \_\_\_ / \_\_\_ / \_\_\_\_\_\_\_
Semnătura: \_\_\_\_\_\_\_\_\_\_\_\_\_\_\_\_\_\_\_\_\_
(părinte/reprezentant legal/elev major)

Cererii i se atribuie nr. \_\_\_\_\_\_\_\_/\_\_\_\_\_\_\_\_\_\_
Data înregistrării: \_\_\_ / \_\_\_ / \_\_\_\_\_\_\_
Semnătura responsabilului: \_\_\_\_\_\_\_\_\_\_\_\_\_\_\_\_\_\_\_

#

# **Anexa 8**

# **Proiectarea schematică a activității instituției de învățământ în vederea implementării educației multilingve**

|  |  |  |
| --- | --- | --- |
|  **Domenii** | **Activități** | **Perioada** |
| 1.Consultarea necesităților și intereselor părților interesate din cadrul instituției de învățământ general privind implementarea educației multilingve | 1. Analiza modelelor de educație multilingvă elaborate de Ministerul Educației și Cercetării.2. Informarea și consultarea elevilor, părinților și cadrelor didactice (inclusiv prin aplicarea și analiza chestionarelor).3. Discutarea modelelor de educație multilingvă în ședințele Consiliului de administrație, Consiliul elevilor.4.Emiterea deciziei Consiliului profesoral/pedagogic privind aplicarea educației multilingve în cadrul instituției de învățământ.5.Emiterea ordinului directorului privind implementarea educației multilingve în cadrul instituției de învățământ.6.Coordonarea modelului de educație multilingvă selectat cu organul local de specialitate în domeniul învățământului. | Mai - Iunie |
| 2.Realizarea unei analize privind resursele disponibile la nivel de instituție de învățământ general pentru implementarea modelelor de educație multilingvă | 1. Evaluarea resurselor umane disponibile pentru predarea disciplinelor nonlingvistice în limba română și în limbile minorităților naționale.2.Verificarea existenței materialelor didactice (manuale, ghiduri, resurse digitale).3. Evaluarea infrastructurii și a echipamentelor necesare.4. Estimarea bugetară pentru asigurarea resurselor necesare. | Iunie |
| 3.Selectarea modelului de educație multilingvă adecvat pentru fiecare context | 1.Organizarea ședințelor Consiliului de Administrație, Consiliului Profesoral.2. Emiterea Ordinului directorului instituției de învățământ general privind implementarea modelului de educație multilingvă.3. Consultarea modelului de educație selectat cu Organul local de specialitate în domeniul învățământului. | Iunie |
| 4. Elaborarea Planului individual de învățământ, în baza modelului de educație multilingvă selectat | 1.Elaborarea Planului individual de învățământ.2.Discutarea și aprobarea Planului individual de învățământ în cadrul Consiliului Profesoral al instituției de învățământ. | Iunie |
| 5. Elaborarea unui Plan de implementare a Planului individual de învățământ la nivel de instituție de învățământ general | 1. Identificarea elevilor participanți.2. Inventarierea resurselor disponibile: umane, materiale, didactice.3. Elaborarea planului de dezvoltare profesională a cadrelor didactice (pe 4 ani).4. Estimarea resurselor financiare necesare | Iunie-Iulie |
| 6. Depunerea spre aprobare a Planului individual de învățământ la Ministerul Educației și Cercetării | 1.Colectarea și verificarea documentației necesare (Planul individual de învățământ, Planul de implementare).2.Completarea formularului standard de solicitare către Ministerul Educației și Cercetării.3.Transmiterea dosarului către Minister.4.Comunicarea cu Ministerul Educației și Cercetării pentru clarificări sau completări.5.Primirea deciziei oficiale de aprobare / solicitarea de ajustări | August |
| 7. Aprobarea Planului individual de învățământ  | 1.Monitorizarea procesului de evaluare a Planului și comunicarea cu Ministerul pentru clarificări sau solicitări suplimentare.2.Informarea transparentă a elevilor, părinților și a comunității despre statutul aprobării Planului individual de învățământ. | August |
| 8.Organizarea procesului educațional conform planului individual aprobat | 1.Constituirea grupelor/claselor pentru programul de educație multilingvă.2.Elaborarea orarului lecțiilor conform planului individual aprobat.3.Repartizarea cadrelor didactice.4.Lista elevilor înscriși în programul de educație multilingvă. | August |